Genre: Instruction

Opis <p/> Kako delujejo lizike Zori Potovanje? <p/> Lizike Zori Potovanje vsebujejo ekstrakta ingverja ter poprove mete. Ingver (Zingiber officinale) pomaga preprečevati občutek slabosti ter bruhanje povezano z uporabo prevoznega sredstva, poprova meta (Mentha piperita) pa prispeva k normalnemu delovanju prebavnega trakta. Da bo učinek kar najboljši svetujemo jemanje lizike pol ure pred potovanjem. <p/> Kaj je potovalna slabost? <p/> Morska bolezen oziroma potovalna slabost se razvije zaradi nasprotujočih si podatkov, ki jih čutila pošiljajo možganom. Čutila so prilagojena na zbiranje podatkov iz okolja, ki je bolj ali manj nepremično. Ko se to ob plovbi z ladjo ali vožnji z avtomobilom nenadoma prične premikati, se podatki, ki prispejo v možgane preko vidnega živca, ne ujemajo s podatki, ki jih posreduje ravnotežni organ v notranjem ušesu. <p/> Potovalna slabost je mnogo pogostejša, kot se morda zdi na prvi pogled. Pogosteje se pojavlja prav pri otrocih, s starostjo pa je vse redkejša. <p/> Nasveti za potovalno slabost pri otroku <p/> Zjutraj pred potovanjem naj otrok zaužije lahek in topel obrok. S tem preprečimo draženje želodčne sluznice in krčenje sten želodca zaradi lakote. <p/> Pred vožnjo z avtom poskrbimo za to, da bo ta dobro prezračen, saj slab zrak in vročina potovalno slabost še poslabšata. <p/> Če je potovanje krajše, med njim otroku ne dajemo hrane in pijač. Če je zelo žejen, naj pije navadno vodo. Ne pretiravamo s hrano. <p/> Otroka namestimo v osrednjem delu plovila, avtobusa ali letala, na sredinski liniji, obvezno obrnjeni v smeri vožnje. <p/> Otroku ne dajemo knjig ali igric, naj ne gleda risank ali filmov na DVD-ju. Pri plovbi z ladjo se odsvetuje delo in vsesplošno zadrževanje v podpalubju. <p/> Med vožnjo poskušajmo otroka čim bolj zamotiti. Poskušajmo ga aktivno vključiti v pogovor ali se z njim igrajmo besedne igrice, ki bodo zahtevale natančno opazovanje okolja, ki beži mimo vozila. Otroku lahko predvajamo tudi pravljico na zgoščenki, ob kateri se bo zamotil. <p/> Poskušajte ostati čim bolj mirni. Otrokom je pogosto slabo prav zato, ker zaznajo strah staršev pred slabostjo. <p/> NAČIN UPORABE: <p/> Od 1-3 lizike dnevno. Priporočene dnevne količine oziroma odmerka se ne sme prekoračiti. Prehransko dopolnilo ni nadomestilo za uravnoteženo in raznovrstno prehrano. Pomembna je raznolika in uravnotežena prehrana ter zdrav način življenja. <p/> OPOZORILA: <p/> Lizike so primerne za otroke nad 4 letom starosti. Vse sestavine v lizikah so primerne tudi za mlajše otroke, vendar naj mlajši otroci poližejo liziko pod nadzorstvom staršev. <p/> SHRANJEVANJE: <p/> Shranjevati nedosegljivo otrokom! Shranjujte v dobro zaprti embalaži na suhem mestu pri temepraturi do 25 ° C.